Megaira

Megaira (), kauna, on yksi kreikkalaisen mytologian kolmesta erinyistä eli kostottaresta. Kuten sisarensa Alekto ja Teisifone, myös hän syntyi veritipoista, jotka putosivat mereen, kun Kronos kuohitsi sirpillä isänsä Uranoksen. Toisten lähteiden mukaan erinyit ovat Haadeen tai Nyksin jälkeläisiä.

Megairaa pidetään mustasukkaisuuden ja kateuden aiheuttajana. Hän saa ihmiset tekemään rikoksia – erityisesti aviorikoksia.

Lähteet 

Antiikin Kreikan jumalattaret